কার্তিক আরিয়ান ‘আশিকি ৩’ শুটিং-এ ব্যস্ত ডুয়ার্সে

ওয়েব ডেস্ক: ডুয়ার্সের(Dooars) রূপোলি পর্দায় যাত্রা বহু পুরোনো। পাহাড়ের মতো তরাইয়ের অরণ্য ও চা বাগান, বহু ছবিতে উঠে এসেছে। এবার সেই তালিকায় যুক্ত হল ‘আশিকি ৩’(Aashiqui 3)। এই ছবির শুটিংয়ে বলিউডের হার্টথ্রব কার্তিক আরিয়ান(Kartik Aaryan) উত্তরবঙ্গে আসছেন। আগামী চার দিন ধরে ডুয়ার্সের বিভিন্ন স্থানে শুটিং করবেন তিনি।পরিচালক অনুরাগ বসু(Anurag Basu) আউটডোর শুটিংয়ের জন্য স্থান নির্বাচন করেছেন। একমুখ দাড়ি, ‘রাফ অ্যান্ড টাফ’ লুকে ডুয়ার্সে ঘুরে বেড়াচ্ছেন ছবির নায়ক কার্তিক আরিয়ান। ডুয়ার্সের লিস নদীর চড়ে কার্তিক-শ্রীলীলার রোম্যান্স ।

২৭ মার্চ পর্যন্ত ডুয়ার্সে শুটিং চলবে। এরপর কালিম্পং, দার্জিলিং ও গ্যাংটকে শুটিং হবে। অনুরাগ বসুর প্রিয় স্থান উত্তরবঙ্গ, ‘বরফি’(Barfi) তার প্রমাণ। এবার পাহাড় ও ডুয়ার্স স্থান পাবে ‘আশিকি ৩’ ছবিতে। কার্তিকের বিপরীতে আছেন শ্রীলীলা। তিনি শুটিংয়ে আসবেন কিনা জানা যায়নি। ডুয়ার্সের চালসার বড় রিসোর্টগুলো শুটিংয়ের জন্য বুক করা হয়েছে।

শুটিং নিয়ে অনুরাগ বসু উৎসাহী। স্থানীয়রা তাকে সংবর্ধনা জানিয়েছেন। স্থানীয় পর্যটন ব্যবসায়ীরা শুটিংয়ের জন্য সাহায্য করছেন। পরিচালক বলেন, ‘ডুয়ার্স আমার প্রিয় স্থান। সিনেমা নিয়ে বেশি কিছু বলব না। ডুয়ার্সের লোকেশন ছবিতে চরিত্রের মতো ফুটে উঠবে।’ অপর্ণা সেনও ডুয়ার্সে শুটিং করতে আসছেন।

আরও পড়ুন:শুরু হয়ে গিয়েছে কাজ! কবে আসছে ‘পুষ্পা ৩’?

সৃজিত মুখোপাধ্যায়ের ‘কিলবিল সোসাইটি’র শুটিং হয়েছে ডুয়ার্সে। বুধবার থেকে এক সপ্তাহ ধরে ধারাবাহিকের শুটিং হবে। দিলীপ কুমার থেকে ঋতুপর্ণ ঘোষ, উত্তরবঙ্গ বারবার সিনেমায় এসেছে।

স্থানীয়দের মতে, সিনেমা ও ধারাবাহিকের শুটিং উত্তরের পর্যটন শিল্পে সাহায্য করে। শুটিংয়ের জন্য বড় ইউনিট এলে রিসোর্ট-হোটেলের বুকিং বাড়ে। ফলে পর্যটকদের আনাগোনা বাড়ে।

রিসোর্ট মালিক সংগঠন জানায়, ব্যবসার বৃদ্ধিতে সিনেমার দীর্ঘমেয়াদি ভূমিকা আছে। আমরা শুটিংয়ে সব রকম সাহায্য করি, যাতে পরিচালকরা ডুয়ার্সকে শুটিংয়ের জন্য বেছে নেন।