ডুয়ার্সে পর্যটকদের হয়রানি! ক্ষুব্ধ মুখ্যমন্ত্রী

আলিপুরদুয়ার: জেলা সফরে মুখ্যমন্ত্রী মমতা বন্দোপাধ্যায়। প্রথমে মুর্শিদাবাদ, তারপর মালদহ আর আজ আলিপুরদুয়ারে জনসভা করেন মুখ্যমন্ত্রী। সেখান থেকেই তিনি আলিপুরদুয়ারে পর্যটকদের হয়রানির স্বীকার হতে হচ্ছে এই অভিযোগ তুলে সরব হন তিনি। এদিন প্রশাসনিক বৈঠক থেকে মুখ্যমন্ত্রী বলেন, ডুয়ার্সে পর্যটকদের কাছ থেকে নেওয়া হচ্ছে অতিরিক্ত টাকা।

উল্লেখ্য, শীতকাল হোক কিংবা গরমকাল ছুটির মরসুমে পর্যটকরা ভিড় জমান ডুয়ার্সে। কিন্তু ডুয়ার্সে গিয়ে পর্যটকদের কাছ থেকে নেওয়া হচ্ছে অতিরিক্ত টাকা। আর এদিন এই অভিযোগ তুলে আলিপুরদুয়ারের জনসভা থেকে সরব হন মুখ্যমন্ত্রী। তিনি বলেন,  ‘ ডুয়ার্সে ঘুরতে আসা এবং পিকনিক করতে আসাপর্যটকদের কাছ থেকে অতিরিক্ত টাকা নয়, বরং পিকনিক স্পটে যাতে কোনও পশুকে আক্রমণ করা না হয় সেদিকে নজর রাখতে হবে’।

আরও পড়ুন: পিছিয়ে গেল আরজি কর মামলার সুপ্রিম শুনানি, কবে হবে?

পাশাপাশি মুখ্যমন্ত্রী প্রশ্ন তোলেন, ‘ রাজাভাতখাওয়াতে প্রবেশ করতে গেলে কেন পর্যটকদের টাকা দিতে হবে ?’। এদিন আলিপুরদুয়ারের প্রশাসনিক বৈঠক থেকে এদিন কড়া ভাষায় বন দফতরের কর্মীদের এই নির্দেশিকা জারি করেন মুখ্যমন্ত্রী। পাশাপাশি এদিন একাধিক বিষয় নিয়ে বন দফতর কর্মীদের সতর্ক করেন মুখ্যমন্ত্রী।

ভাতখাওয়া ও জয়ন্তী ডুয়ার্সের অন্যতম পর্যটন কেন্দ্র। প্রতিবছর দেশ বিদেশের বিভিন্ন প্রান্ত থেকে বহু পর্যটকদের আগমন ঘটে। দীর্ঘদিন ধরে অভিযোগ উঠছিল যে রাজাভাতখাওয়া বক্সা গেটে বনদপ্তরের তরফে পর্যটকদের কাছ থেকে বেশি করে টাকা অদায় করা হয়েছিল। এই অভিযোগ সোনার মাত্রই ক্ষোভে ফেটে পড়েন মুখ্যমন্ত্রী ও বনদফতরের আধিকারিকদের করা বার্তা দেন পর্যটকদের থেকে গেটে কোন টাকা নেওয়া হবে না। এদিন আলিপুরদুয়ার প্যারেড গ্ৰাউণ্ড ময়দানে আলিপুরদুয়ার জেলার প্রশাসনিক বৈঠক করে মুখ্যমন্ত্রী। এদিন মূখ্যমন্ত্রী জানান বিভিন্ন সরকারি প্রকল্প গুলো সময় মত রূপায়ন করতে হবে।

দেখুন অন্য খবর